
Мақсаты: Балаларға жылдың төрт мезгілі мен табиғат ерекшеліктерін естеріне түсіре отырып,жыл бойғы алған білімдерін қорытындылау.Сөздік қорын молайту.Жан-жақты дүниетанымын қалыптастыру.Татулыққа ұйымдаса жұмыс жасауға тәрбиелеу.

Тәрбиеші:
Күннің көзі ашылды,
Көкке шуақ шашайық.
Сәрсенбі сәтті күнінде,
Әдемі көңіл-күйменен,
Сабағымызды бастайық.
 -Балалар қазір жылдың қай мезгілі?
Балалар: -Көктем.
Тәрбиеші:-Дұрыс-ақ балалар.
Көктемде қандай өзгерістер байқадыңдар?
Балалар: Қар ериді,күн жылынады,ағаштар бүршік жарады,көк шығады,жаңбыр жауады,құстар ұшып келеді.
Тәрбиеші: Жарайсыңдар,ал көктем айларын кім атап береді?
Балалар: Наурыз,сәуір,мамыр.
Тәрбиеші: -Дұрыс балалар,алғашқы көктем гүлдерін білесіңдер ме?
Балалар: -Көктем гүлдері қызғалдақ,сарғалдақтар шығады.
Тәрбиеші: -Ендеше санап жіберейік неше сарғалдақ, неше қызғалдақтар бар екен.
Балалар: (Санап санын,түсін айтады.)
Тәрбиеші: Жылдың төрт мезгілін түстермен белгіліп алайық.
Күз-сары,қыс-ақ,көктем-көк,жаз-жасыл.
Балалар бізге әр жыл мезгілдері көптеген тапсырмалар дайындап әкеліпті.Тапсырмаларын дұрыс орындау арқылы,жыл бойғы не меңгергенімізді,не білгенімізді ,не үйренгенімізді байқайды.Сондықтан ойланып жауап беруге тырысайық.
-Дайынбыз ба?
-Олай болса,музыка терапиясы арқылы бір-біріміздің артынан би қимылдарын жасау арқылы гимнастикалық шығыршықты айналамыз.Шығыршықта төрт жыл мезгіліне байланысты түстер бар.
Тәрбиеші қай түсті көтерсе,балалар сол шығыршыққа жиналып, жыл мезгілінің тапсырмасын орындау керек.
Күз мезгілінің тапсырмасы:
1.Кәрзеңкедегі көкөніс пен жемістерді санап,түсін ата.
2.Күзде жапырақтар түсі қандай болады?
3.Суреттегі киімдерді ата.(ұл бала және қыз бала).
Қыс мезгілі тапсырмасы:
1.Шәйнек,кесе,қасық,қазан,таба бұларды бір сөзбен не деп атайды?
2.Жануарларды анықта.(жабайы және үй жануарлар).
3.Қардың түсі қандай? Қысқы ойындарды ата.

Көктем тапсырмалары:
1.Көліктің қандай түрлерін білесіңдер?
Оларды қалай бөлеміз?
2.Дене мүшелерін ата.
Сенде неше құлақ? Менде екі құлақ.
Сергіту сәті:
Тербеледі ағаштар,
Алдымнан жел еседі.
Кіп-кішкентай ағаштар,
Су құйғанда өседі.
Жаз тапсырмасы:
1.Тілдік жаттығулар (ертегі арқылы орындалады).
Ерте,ерте,ертеде бір Айша деген қыз болыпты.Бір күні Айша жолдан адасып,орманға тап болады.Орманнан ол ағаштарды көреді.Олардан қандай дыбыстар естіледі?
Балалар: У-у-у деген дыбыстар.
Тәрбиеші: Дұрыс.Ал ағаштағы жапырақтар қандай дыбыс шығарады?
Балалар: Ш-ш-ш-деген дыбыстар.
Барлығымыз айтамыз. Жарайсыңдар балалар.Орманда келе жатса,ұшып жүрген масаны көреді.Маса з-з-з-деп ұшып жүреді.
-Қане барлығымыз масаның дыбысын саламыз. Жарайсыңдар. Айшаның қасына өзінің досы Ақтөс деген иті еріп келіпті.Ит қандай дыбыс шығарады? –«Р-р-р-р» деген.
Кенет Айша жыланды көреді.Жылан Айшаға қарап ысылдайды.
«С-с-с-с» деп дыбыстайды.Балалар бірге дыбысын салады.
Айша аман-есен үйіне оралып ,шәй ішейін десе шәйі ыстық екен.(шәйді үрлеу) Шәй ішіп отырып,торт жегісі келді.Ал торттың үстінде балауыз шамдар жанып тұр екен.Тортты жеу үшін алдыменен шамдарды өшіруіміз керек. «Балауыз шамдар»жаттығуы-мұрнымызбен терең тыныстап,ауызбен үрлеу керек.
2.Суретке қарап,әңгіме құрастыр.(Слайдтағы жаз суреті)
Балалар бұл бейнелі суретте жаздың әсем гүлдері көп екен.Бірақ күлтелері желге түсіп қалыпты.Ендеше барлығымыз бірлесе отырып,гүл күлтелерін құрастырайық.
Балалар топпен гүлді құрастырады.
Тәрбиеші: Балалар біздер жылдың төрт мезгілінің тапсырмаларын орындау арқылы жыл бойғы білген түйгендерімізді көрсеттік.Бүгінгі ашық ұйымдастырылған оқу қызметіне белсене қатысқан балаларға көңілді белгімен бағалаймын. Сіздерге рахмет.Сау болыңдар. 















